section_heading: Atentati
paragraph_text: Pokušaji atentata na Aleksandra u stvarnosti nisu bili nikakva novost. Prvi atentat je izveden još 4. travnja 1866. godine od strane fakultetski obrazovanog Dimitrija Karakozova koji je pokušao ubiti cara iz pištolja dok se je on šetao u Petrogradu. Slučajni prolaznik je tada spriječio to ubojstvo. Poslije ovoga pokušaja niti jedan neće biti izveden sve do neugodnog mira iz 1878. godine kada su mnogi revolucionari osjetili svoju priliku. Također iz pištolja, također fakultetski obrazovani Aleksandar Soloviev je 20. travnja 1879. godine pokušao ubiti cara za vrijeme njegove šetnje po Petrogradu. U ovom komičnom pokušaju ubojstva car koji je tada imao 60 godina našavši se pred pištoljem je počeo trčati koliko ga noge nose. S druge strane atentator koji vjerojatno nikada prije nije koristio pištolj je pucao više puta uvijek promašivši. U sljedećem pokušaju te iste godine revolucionari iz pokreta Narodna volja odlučili su dignuti u zrak aleksandrov vlak. Kako je taj pokušaj bio neuspješan, u prosincu 1880. godine, atentatori su ponovno pokušali ubiti cara. I ovaj pokušaj je prošao bezuspješno. U ožujku 1881. revolucionari su postavili bombu u prostoriju u kojoj je car večerao. Iako je bomba eksplodirala pokušaj je bio potpuni promašaj. Ono što nisu uspjeli domaći revolucionari na kraju će uspjeti borcima za slobodu Poljske.